HomeBIHARपटना: नक्सल प्रभावित बूथों पर लगेंगे हाई स्पीड ब्रॉड बैंड, लाइव देखा जाएगा मतदान
लाइव सिटीज, सेन्ट्रल डेस्क: लोकसभा चुनाव के अंतिम चरण में 19 मई को बिहार के 8 सीटों पर मतदान होना है, राजधानी पटना के पटना साहिब और पाटलिपुत्र लोकसभा सीट भी शामिल है. पटना जिला के नक्सल प्रभावित पालीगंज मसौढ़ी और टाल-दियारा क्षेत्र बख्तियारपुर में मतदान की हर गतिविधि पर चुनाव आयोग के बड़े अधिकारियों की सीधी निगाह रहेगी. इसको लेकर इन क्षेत्रों के कई मतदान केन्द्रों पर हाई स्पीड ब्रॉड बैंड लगवाया जाएगा, ताकि की लाइव वेबकास्टिंग हो सके.
भारत संचार निगम लिमिटेड (BSNL) ने इन बूथों तक हाई स्पीड ब्रॉड बैंड कनेक्शन की व्यवस्था उपलब्ध कराई है, ताकि चुनाव आयोग के अधिकारी वेबकास्टिंग के जरिये मतदान प्रक्रिया को सीधे देख सकते हैं. जिन बूथों पर लाइव वेबकास्टिंग की व्यवस्था की जा रही है, उनमें ग्रामीण क्षेत्र में मसौढ़ी, पालीगंज, बिहटा, दानापुर कैंट, बख्तियारपुर के अलावा पटना शहरी क्षेत्र में राजभवन मध्य विद्यालय स्थित बूथ शामिल हैं. बीएसएनएल ने वेबकास्टिंग के लिए क्षेत्रीय टेलीफोन एसडीओ, जूनियर इंजीनियर, लाइनमैन और जेटीओ की निगरानी में बूथों पर विशेष केबल लगाई है.
मिली जानकारी के अनुसार बख्तियारपुर, निरीक्षण डाकबंगला राघोपुर, मसौढ़ी के शेखसरिया, प्रखंड कार्यालय पालीगंज, बुनियादी विद्यालय पालीगंज, मध्य विद्यालय बिहटा, केंद्रीय विद्यालय शेखपुरा, मध्य विद्यालय राजभवन परिसर, छावनी पर्षद दानापुर, जीडी पाटलिपुत्र हाई स्कूल, प्रखंड और अंचल कार्यालय फुलवारीशरीफ बूथ पर मतदान को निर्वाचन आयोग लाइव देखेगा. ताकि मतदान बूथों पर कोई गड़बड़ी नहीं हो. अगर कोई ऐसा करने का प्रयास करता है तो निर्वाचन आयोग सीधे देख सकता है. गड़बड़ी करने वालों की पहचान आसानी से हो सकेगी. बूथ पर वेबकास्टिंग सिस्टम में पुलिस और दंडाधिकारी के कर्तव्य की निगरानी की जा सकती है. समय से मतदान आरंभ और ईवीएम सील करने तक का वीडियो निर्वाचन आयोग के पास रिकार्ड में होगा.
अब तक के चुनावों में इंटरनेट सेवा के लिए डोंगल का उपयोग किया जाता था. हाई स्पीड इंटरनेट की कमी से में तस्वीरें धुंधली आती थीं. इसको लेकर निर्वाचन आयोग ने बीएसएनएल को ब्रॉड बैंड कनेक्शन देने की जिम्मेदारी सौंपी है. जिला निर्वाचन पदाधिकारी को वेबकास्टिंग के लिए लैपटॉप और कंप्यूटर ऑपरेटर की व्यवस्था करनी है. ऑपरेटर को निर्वाचन कार्य के लिए प्रतिनियुक्ति और भत्ता का भुगतान किया जाएगा.
HighSpeed braud band
patna Loksabha Election
पटना नक्सल प्रभावित मतदान केंद्र
BSNL में 996 पदों पर निकली है बंपर बहाली, आज से करें आवेदन
लाइव सिटीज डेस्क : जूनियर एकाउंट्स ऑफिसर के 996 पदों के लिए भारत संचार निगम लिमिटेड (बीएसएनएल) ने भर्ती निकाली है. इसके लिए ऑनलाइन आवेदन प्रक्रिया 11 सितंबर से शुरू हो गई है. जबकि आवेदन […]
लाइव सिटीज डेस्क : जब से रिलायंस जियो (Reliance Jio) ने टेलीकॉम मार्केट में एंट्री की है, तब से बाजार में कंप्टीशन बढ़ गया है. ऐसे में सभी टेलीकॉम कंपनियां सस्ते-सस्ते प्लान लॉन्च कर ग्राहकों […]
BSNL लेकर आया है फ्री कॉलिंग वाला प्लान, जल्दी करें, बस कुछ दिनों तक मिलेगा ऑफर
September 17, 2018 Ankita HI-FI 0
लाइव सिटीज, सेंट्रल डेस्क: अपने ग्राहकों को लुभाने के लिए BSNL ने दो जबरदस्त स्पेशल टैरिफ वाउचर प्लान्स इंट्रोड्यूस किए हैं. इसमें यूजर्स 26 दिन व 90 दिनों के लिए फ्री कॉलिंग की सुविधा पा सकते […]